MT
15.9.2023
Il-Ġurnal Uffiċjali tal-Unjoni Ewropea
L 228/83
Daħħal il-ħinijiet stmati li għaddew kollha f’erba’ ċifri (sigħat u minuti).
Iż-żona skura li tippreċedi l-punt 3 għandha titlesta mis-servizzi tal-ATS u tal-COM, sakemm ir-responsabbiltà għat-tħejjija tal-messaġġi tal-pjan tat-titjira ma tkunx delegata.
2.2.
Struzzjonijiet biex tiddaħħal id-data tal-ATS Imla l-punti 7 sa 18 u, meta jkun meħtieġ mill-awtorità kompetenti jew inkella meta jitqies neċessarju għal xi raġuni oħra, imla l-punt 19 kif indikat hawn taħt.
DAĦĦAL wieħed mill-identifikazzjonijiet tal-inġenji tal-ajru li ġejjin, mingħajr ma taqbeż is-seba’ karattri alfanumeriċi u mingħajr singijiet jew simboli: (a) id-deżinjatur tal-ICAO għall-operatur tal-inġenju tal-ajru, segwit mill-identifikazzjoni tat-titjira (eż. KLM511, NGA213, JTR25) waqt ir-radjutelefonija is-sinjal tas-sejħa li għandu jintuża mill-inġenju tal-ajru jikkonsisti mid-deżinjatur tat-telefonija tal-ICAO għall-operatur segwit mill-identifikazzjoni tat-titjira (eż. KLM511, NIGERIA 213, JESTER 25); jew (b) in-nazzjonalità jew il-marka komuni u l-marka tar-reġistrazzjoni tal-inġenju tal-ajru (eż. EIAKO, 4XBCD, N2567GA), meta: (1) waqt ir-radjutelefonija, is-sinjal tas-sejħa li għandu jintuża mill-inġenju tal-ajru jikkonsisti biss minn din l-identifikazzjoni (eż. CGAJS), jew ippreċedut mid-deżinjatur tat-telefonija tal-ICAO għall-operatur talinġenju tal-ajru (eż. BLIZZARD CGAJS); (2) l-inġenju tal-ajru mhuwiex mgħammar bir-radju.
Regoli tat-titjir DAĦĦAL waħda mill-ittri li ġejjin biex tindika l-kategorija tar-regoli tat-titjira li l-bdot beħsiebu jikkonforma magħha: I–
jekk huwa maħsub li t-titjira kollha tkun operata skont l-IFR; jew
V–
jekk huwa maħsub li t-titjira kollha tkun operata skont il-VFR; jew
Y–
jekk it-titjira hija inizjalment operata skont l-IFR, segwita minn bidla sussegwenti waħda jew aktar; jew
Z–
jekk it-titjira hija inizjalment operata skont il-VFR, segwita minn bidla sussegwenti waħda jew aktar fir-regoli tattitjira.
Speċifika fl-fil-Punt 15 il-punt jew il-punti li hija ppjanata li ssirilhom bidla fir-regoli tat-titjira.
Tip ta’ titjira DAĦĦAL waħda mill-ittri li ġejjin biex tindika t-tip ta’ titjira meta jkun meħtieġ hekk mill-awtorità kompetenti: S–
jekk servizz tal-ajru skedat;
N–
jekk operazzjoni tat-trasport bl-ajru mhux skedata;
G–
jekk avjazzjoni ġenerali;
M–
jekk avjazzjoni militari;
X–
jekk xi kategorija oħra li mhix definita hawn fuq.
Speċifika l-istatus tat-titjira wara l-indikatur STS fil-Punt 18, jew meta meħtieġ biex tindika raġunijiet oħra għal immaniġġjar speċifiku mill-ATS, indika r-raġuni wara l-indikatur RMK fil-Punt 18.